laion/Wikipedia-Exotic huggingface dataset:
מספר ראשוני מאוזן

בתורת המספרים, מספר ראשוני מאוזן הוא מספר ראשוני עם רווחים שווים בגודלם מעליו ומתחתיו, כך שהוא שווה למעשה לממוצע החשבוני של שני המספרים הראשוניים הקרובים אליו (הקרוב מתחתיו והקרוב מעליו). בכתיב אלגברי, בהינתן מספר ראשוני p n {\displaystyle p_{n}} , כאשר n {\displaystyle n} הוא האינדקס שלו בקבוצת המספרים הראשוניים המסודרים, p n = p n − 1 + p n + 1 2 {\displaystyle p_{n}={\frac {p_{n-1}+p_{n+1}}{2}}} לדוגמה, p 16 = p 15 + p 17 2 = 53 = 47 + 59 2 {\displaystyle p_{16}={\frac {p_{15}+p_{17}}{2}}=53={\frac {47+59}{2}}} ; לפיכך 53 הוא מספר ראשוני מאוזן. הראשוניים המאוזנים הראשונים הם 5, 53, 157, 173, 211, 257, 263, 373, 563, 593, 607, 653, 733, 947, 977, 1103 (סדרה A006562 באתר OEIS – האנציקלופדיה המקוונת לסדרות של מספרים שלמים). ישנה השערה תאורטית כי יש אינסוף מספרים ראשוניים מאוזנים. שלושה ראשוניים רצופים המהווים סדרה חשבונית, נקראים לפעמים CPAP-3. ראשוני מאוזן הוא בהגדרה האמצעי בכל קבוצת CPAP-3. נכון ל-2014, בקבוצת CPAP-3 הגדולה ביותר הידוע יש ראשוניים בעלי 10546 ספרות והיא נמצאה על ידי דייוויד ברודהרסט. ערכי הקבוצה הם: p n = 1213266377 × 2 35000 + 2429 , p n − 1 = p n − 2430 , p n + 1 = p n + 2430 {\displaystyle p_{n}=1213266377\times 2^{35000}+2429,\quad p_{n-1}=p_{n}-2430,\quad p_{n+1}=p_{n}+2430} הערך של n {\displaystyle n} (דרגתו ברצף כל הראשוניים) אינו ידוע. ניתן להכליל את הגדרת הראשוניים המאוזנים ל"ראשוניים המאוזנים מסדר n {\displaystyle n} ". ראשוני מאוזן מסדר n {\displaystyle n} הוא מספר ראשוני השווה לממוצע האריתמטי של n {\displaystyle n} הראשוניים הקרובים ביותר מעל ומתחת (וההגדרה של ראשוני מאוזן לעיל היא מקרה פרטי בו n = 1 {\displaystyle n=1} ). אלגברית, בהינתן ראשוני p k {\displaystyle p_{k}} , כאשר k {\displaystyle k} הוא המיקום שלו בקבוצת המספרים הראשוניים המסודרים, p k = 1 2 n ∑ i = 1 n ( p k − i + p k + i ) {\displaystyle p_{k}={\frac {1}{2n}}\sum _{i\,=\,1}^{n}(p_{k-i}+p_{k+i})} לפיכך, כאמור ראשוני מאוזן "רגיל" הוא ראשוני מאוזן מסדר 1. רצפי הראשוניים המאוזנים של צו 2, 3 ו-4 ניתנים כרצף A082077 ב-OEIS, רצף A082078 ב-OEIS ורצף A082079 ב-OEIS בהתאמה. The Largest Known CPAP's. Retrieved on 2014-06-13.
הציפור הכחולה (אופרה)

הציפור הכחולה (בצרפתית: L'oiseau bleu) היא אופרת חג מולד צרפתית מאת אלברט וולף על פי המחזה בשם זה מאת מוריס מטרלינק (1908), לליברית פרי עטו. בכורת האופרה התקיימה ב-27 בדצמבר 1919 במטרופוליטן אופרה בניו יורק. את התפאורה והתלבושות עיצב בוריס אניספלד. האופרה הועלתה בבלגיה ב-1920, וב-1956 הועלתה שנית בתיאטרון לה מונה, בניצוחו של המחבר. ערך מורחב – הציפור הכחולה (מחזה) המחזה מספר על שני ילדים, הבן טילטיל (Tyltyl) והבת מיטיל (Mytyl), בחיפושם אחר האושר, המיוצג על ידי ציפור כחולה. הילדים הם בני-עניים, ובליל חג המולד הם מאוכזבים שאין להם עץ חג מולד ומקנאים בעשירים. הם מחליטים לצאת ממיטותיהם ולבלות את ערב החג בבית השכן העשיר, אולם הם פוגשים שכנה ענייה (שהיא למעשה פיה) שמבקשת מהם שישיגו עבור בתה החולה ציפור כחולה שתסייע לה להבריא. היא מציידת אותם בכובע קסמים עם יהלום שבכוחו להחיות כל חי ודומם. כך כל הסובבים אותם – הכלב טיילו (Tylo), החתולה טיילט (Tylette), אור המנורה, אש האח, הלחם, המים והחלב – הופכים לדמויות אנושית. הילדים עורכים את החיפוש אחר הציפור הכחולה במקומות רבים ושונים, ביניהם בארץ העבר, ביער (שעציו מפצירים בילדים לנטוש את ההרפתקה), בחיי עושר ובקרב תינוקות שטרם נולדו. לבסוף, אחרי שהם לא מוצאים את הציפור, מתברר שהציפור הייתה כל הזמן בביתם הדל. הם מציעים את הציפור לשכנה הענייה. מדיה וקבצים בנושא הציפור הכחולה בוויקישיתוף "Blue bird" As An Opera, The New York Times, December 12, 1919
פרארי 488 פיסטה

פרארי 488 פיסטה (באיטלקית: Ferrari 488 Pista) היא מכונית ספורט במרכב קופה בעלת שני מקומות ישיבה, שיוצרה על ידי פרארי בין השנים 2018 ל-2020. היא הוצגה בתערוכת הרכב הבינלאומית של ז'נבה ב-6 במרץ 2018 והגיעה לישראל במאי 2019. היא מבוססת על הפרארי 488 ומהווה כגרסה המכוונת למסלול שלה. העיצוב החיצוני מעוצב בתכנון אווירודינמי בכדי לשפר את אווירודינמיות. עיצוב הפנים כולל מושבי מרוץ קלים ובמקום עור ישנו בד מיוחד המכסה כמעט כל דבר בתא הנוסעים, לפיסטה אין שטיחים אלא אלומיניום וההגה, הדלתות, ידית ההילוכים ולוח המחוונים מכוסים בסיבי פחמן הכל בכדי לחסוך במשקל. הפיסטה כוללת את המנוע של מכונית המרוץ פרארי 488 צ'לנג' אשר זכה בתואר מנוע השנה לשנת 2018. המנוע הוא מנוע בנזין V8 צילינדרים בנפח 3.9 ליטר טווין טורבו המספק 720 כ"ס ב-8,000 סל"ד ומומנט מרבי של 78.5 קג"מ ב-3,000 סל"ד. תיבת הילוכים כפולת מצמדים בעלת שבעה הילוכים. היא מאיצה מ-0 ל-100 קמ"ש בתוך 2.85 שניות ומגיעה למהירות מרבית של 340 קמ"ש. היא גרסת הגג הנפתח לגרסה הבסיסית, היא נחשפה באוגוסט 2018. היא כוללת את אותו מנוע כמו של הגרסה הבסיסית. פרטים נוספים נחשפו עם הצגת המכונית בתערוכת הרכב של פריז באוקטובר 2018. הגרסה הרגילה בתערוכת ז'נבה גרסת הספיידר בתערוכת פריז מדיה וקבצים בנושא פרארי 488 פיסטה בוויקישיתוף אתר האינטרנט הרשמי של פרארי 488 פיסטה (באיטלקית) Ferrari 488 Pista Looks Track Ready At The Geneva Motor Show, Motor1.com (באנגלית) cartube, פרארי 488 פיסטה בישראל - מחיר 2.510 מיליון שקל - cartube, באתר www.cartube.co.il בפעם השלישית: מנוע פרארי הטוב בעולם - אוטו, באתר www.auto.co.il בדרך לישראל: פרארי 488 פיסטה עם 720 כ"ס - אוטו, באתר www.auto.co.il Ferrari 488 Pista Spider Unveiled As Company's 50th Droptop Model, Motor1.com (באנגלית) Ferrari 488 Pista Spider Gets Full Tech Specs Rundown In Paris, Motor1.com (באנגלית)
יחסי סיירה לאון – קניה

יחסי סיירה לאון–קניה הם היחסים הבילטרליים שבין קניה לסיירה לאון. קניה חברה באיחוד האפריקאי ששלח כוחות למשימת האו"ם בסיירה לאון (UNAMSIL) בשנים 1995–2005. משימת UNAMSIL הייתה לייצב את סיירה לאון וליישם את הסכם השלום במדינה, ומשימתה של משלחת UNAMSIL הסתיימה בשנת 2005. במהלך התפרצות האבולה במערב אפריקה (2014–2015), תרמה קניה מיליון דולר לגינאה, ליבריה וסיירה לאון. עם זאת, קניה אסרה גם על כניסה משלוש המדינות במהלך המשבר. במקביל, חברת התעופה הקנייתית קניה איירווייז, השעתה את הטיסות למדינות מערב אפריקה. כתגובה, איימה סיירה לאון לבחון את היחסים עם קניה ומדינות אפריקאיות נוספות שמבודדות אותה. בינואר 2015 שלחה קניה 170 עובדי בריאות לסיירה לאון וליבריה על מנת לעזור כנגד המגפה. הסחר בין שתי המדינות נחשב למינימלי באופן יחסי. בשנת 2010 היה המסחר בין שתי המדינות בשווי של 611,933 דולר. קניה ייצאה סחורה בשווי 542,215 דולר לסיירה לאון. היצוא המשמעותי מקניה לסיירה לאון הוא תרופות, חומרי דפוס, תה, טקסטיל, נייר, קוסמטיקה ואלקטרוניקה. היצוא העיקרי של קניה מסיירה לאון כולל עפרות ומוצרי מתכת, מסבים, ריהוט וחלקים של מקלטי טלוויזיה. קניה מיוצגת בסיירה לאון באמצעות שגרירותה באבוג'ה, ניגריה. סיירה לאון מחזיקה בקניה נציגות בניירובי. Kenyanigeria.org, www77.kenyanigeria.org. KENYA AND SIERRA LEONE. Retrieved on 12 January 2015. [1]. United Nations Mission in Sierra Leone. Retrieved on 12 January 2015. "MINISTRY OF HEALTH – REPUBLIC OF KENYA" (באנגלית אמריקאית). נבדק ב-2020-05-29. Deutsche Welle (www.dw.com), Kenya bans travelers from Ebola-hit West Africa | DW | 17.08.2014, DW.COM (באנגלית בריטית). Kenya bans travelers from Ebola-hit West Africa. Retrieved on 12 January 2015. [2]. Sierra Leone to review ties with Kenya over Ebola response. Retrieved on 12 January 2015. [3]. Kenya: Fight Ebola With Honour. Retrieved on 12 January 2015.
מישור הנסיך אנדרו

מישור הנסיך אנדרו או רמת הנסיך אנדרו (באנגלית: Prince Andrew Plateau) היא רמה מישורית מכוסה קרח, המהווה את הקצה הדרומי של רכס המלכה אליזבת, חלק מרכס המלכה אלכסנדרה שבההרים הטראנס-אנטארקטיים, הממוקם באזור חוף שקלטון, של שטח חסות רוס, שבאנטארקטיקה. אורכה של הרמה 74 קילומטרים, ורוחבה של הרמה 28 קילומטרים. הרמה ממוקמת מדרום להר רבוט. שלוחת דיץ' משתרעת מן הרמה לכיוון מזרח. פסגת באלץ' מהווה את הקצה הצפוני של השלוחה היורדת מהרמה לכיון צפון. שיטחה של הרמה 1,295 קילומטרים רבועים. גובהה הממוצע של הרמה - 2,700 מטרים מעל פני הים; הרמה היא האתר ה-523 בגובהו באנטארקטיקה. שמה של הרמה ניתן לה על ידי משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1961 – 1962. הרמה נקראת על שם הנסיך אנדרו, דוכס יורק, בנה של המלכה אליזבת השנייה, מלכת בריטניה. מישור הנסיך אנדרו באתר הסקר הגאולוגי של ארצות הברית מישור הנסיך אנדרו באתר הגאזט הגאוגרפי של ממשלת ניו זילנד מישור הנסיך אנדרו באתר הגאזט האנטארקטי המשווה SCAR של ממשלת אוסטרליה תצלום לוויין של אזור מישור הנסיך אנדרו מישור הנסיך אנדרו באתר mindat מזג אוויר נוכחי עדכני עבור מישור הנסיך אנדרו נתוני שקיעת/זריחת שמש/ירח עדכניים עבור מישור הנסיך אנדרו תחזית מזג אוויר עדכנית ארוכת טווח עבור מישור הנסיך אנדרו נתוני מזג אוויר היסטוריים עבור מישור הנסיך אנדרו סטטיסטיקות מזג אוויר עבור מישור הנסיך אנדרו ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי באתר הסקר הגאולוגי של ארצות הברית הרי אנטארקטיקה לפי גובהם
חסרי זרע

חסרי זרע (Cryptogamae) הוא כינוי לקבוצה של אאוקריוטים דמויי-צמחים, אשר מתרבים על ידי נבגים ולא על ידי זרעים או פרחים. מקור השם המדעי של הקבוצה הוא מיוונית עתיקה ומשמעותו היא "נישואין מוסתרים" בהתייחס לרבייה שלהם. בקבוצה זו כלולים צמחים אמיתיים כדוגמת שרכנים, טחבי עלים ומחלקות של אצות מהצומח (אצות ירוקיות), אשר נחשבים כולם להפכים של קבוצת צמחי זרע, אך באופן יוצא דופן נכללים בקבוצה זאת גם אורגניזמים אשר חסרי קשר לצמחים כדוגמת: ממלכת הפטריות, מחלקות מסוימות בממלכת החיידקים (אצות כחוליות) והפרוטיסטים (סוגי אצות שאינן צמחים או חיידקים), כך שאין למעשה קשר טקסונומי בין האורגניזמים הללו. מערכת בעלי קשקשים (Lycopodiophyta) מחלקת איזוטיים (Isoetopsida) סדרת איזוטינים (Isoetales) סדרת סלגינליים (Selaginellales) מחלקת ליקופודים (Lycopodiopsida) סדרת ליקופודיים (Lycopodiales) מערכת חסרי קשקשים (Euphyllophyta) קבוצת שרכנים (Moniliformopses) קבוצת שרכים (Filicophyta) מחלקת שרכאים (Filicopsida) מחלקת מארטידים (Marattiopsida) מחלקת אופולוסידים (Ophioglossopsida) קבוצת שבטבטים (Equisetophyta) מחלקת בעלי פרקים (Sphenopsida) קבוצת חשוכי עלים (Psilotophyta) על מחלקת פסילופיטאים (Psilotopsida). סדרת פסילופיטים (Psilotales) משפחת פסילוטים (Psilotaceae) פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. חסרי זרע, דף שער בספרייה הלאומית ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
דניאל קרגנין

דניאל קרגנין (באנגלית: Daniel Cargnin; נולד ב-20 בדצמבר 1997) הוא ג'ודוקא ברזילאי המתחרה בקטגוריית המשקל עד 66 ק"ג. קרגנין הוא זוכה מדליית הארד מאולימפיאדת טוקיו (2020). קרגנין נחשף בגיל שש לעולם הג'ודו. הוא החל להתבלט בענף זה בגיל 13, אך בד בבד שיחק כדורגל, כשהיה המגן הימני של בתי הספר של גרמיו. סוגיה זו אילצה אותו לבחור להשתתף בענף אחד בלבד, שבסופה התגלתה הבחירה בענף הג'ודו. מאז שנת 2015, דניאל השתתף בתחרויות עבור הנבחרת הצעירה והבוגרת של ברזיל. אבל שנתיים לאחר מכן, לאחר שזכה במדליית הזהב באליפות העולם לנערים בזאגרב, קרגין הפך לבחירה המרכזית של הנבחרת בקטגוריית משקל זו, כל זה בגיל 20 בלבד. קרגנין זכה במדליות זהב באליפויות הג'ודו הפאן-אמריקאית בלימה 2019 ובגוודלחרה 2020. ביוני 2021, קרגנין נכלל בסגל המשלחת הברזילאית לאולימפיאדת טוקיו (2020). באולימפיאדה זו, קרגנין העפיל לשלב חצי הגמר לאחר שרשם ניצחונות על מוחמד עבדלמאווגוד המצרי, דניס ויירו המולדבי ומנואל לומברדו האיטלקי. לעומת זאת, הוא הפסיד בשלב חצי הגמר להיפומי אבה היפני, שזכה בסופו של דבר במדליית הזהב; כתוצאה מכך, הוא נשר לקרב על מדליית הארד של בית הניחומים. בקרב זה, קרגנין ניצח בווזארי את ברוך שמאילוב מישראל וכתוצאה מכך זכה במדליית הארד. מדיה וקבצים בנושא דניאל קרגנין בוויקישיתוף דניאל קרגנין, ברשת החברתית פייסבוק דניאל קרגנין, ברשת החברתית אקס (טוויטר) דניאל קרגנין, ברשת החברתית אינסטגרם דניאל קרגנין, סרטונים בערוץ היוטיוב דניאל קרגנין, באתר olympedia.org דניאל קרגנין, באתר איגוד הג'ודו העולמי דניאל קרגנין, באתר JudoInside.com רשימת הזימונים של המשלחת הברזילאית לענף הג'ודו באולימפיאדת טוקיו פורסמה (בפורטוגזית) פספוס: שמאילוב סיים במקום החמישי בטוקיו, 25 ביולי 2021, אתר ערוץ הספורט
אודילו, דוכס בוואריה

אודילו, גם אואטילו או אואטילו (נפטר ב-18 בינואר 748) משושלת אגילולפינג היה דוכס בוואריה משנת 737 ועד מותו. הוא ערך את אוסף Lex Baiuvariorum ("החוק הבווארי"), אוסף החוק הגרמני העתיק הראשון של הבווארים. אודילו ממוצא אגילולפינגי היה אציל אלמאני, בנו של הדוכס גוטפריד אותו ירש בתורגאו עד 737, כאשר עם מותו של הוגברט מבוואריה נכחד הענף המבוגר יותר של השושלת והוא ירש את שלטון דוכסות בוואריה. אודילו ניהל את הקמת הבישופיות בבוואריה בשנת 739, כאשר ארבע הדיוקסיות רגנסבורג, פרייזינג, פאסאו וזלצבורג הוקמו על ידי בוניפאס, שב-741 ייסד גם את בישופות וירצבורג בפרנקוניה הסמוכה. האמצעים שלו עוררו התקוממות ידי אצילים בווארים והדוכס נאלץ לחפש מקלט בחצרו של המאיורדומוס הפרנקי קרל מרטל. בשנת 741 התחתן אודילו עם בתו של קרל מרטל, הילטרוד (אנ'), אך עם מות אביה נקלע למלחמה עם אחיה קרלומן ופפין הגוץ. לבסוף הוא הובס בשנת 743 ונאלץ לקבל על עצמו את השליטה הפרנקית על בוואריה, אך נשאר דוכס. הוא איחד עוד יותר את שלטונו, כאשר בא לעזרתו של הנסיך בורוט מקראנטיה נגד הפלישות החוזרות של האווארים והצליח להפיל את הנסיכות הסלאבית בדרום מזרח. לאחר מותו בשנת 748 ביקש גריפו, בנו הצעיר של קרל מרטל ואחיו למחצה של אלמנתו של אודילו, הילטרוד, לבסס שלטון משלו בבוואריה וחטף את בנו של אודילו, טסילו השלישי. עם זאת, בשנה שלאחר מכן הובס על ידי פפין הגוץ, שמינה את טסילו השלישי בן השבע כדוכס בוואריה. אודילו מקובל כמייסד המנזרים של בנדיקטביירן (בשנת 739), נידרלטייך (741) ומונדסי (748), וכן מספר אחרים. הוא נקבר במנזר גנגנבאך שבאלאמניה. מדיה וקבצים בנושא אודילו, דוכס בוואריה בוויקישיתוף
יחסי ברזיל–ניגריה

יחסי ברזיל–ניגריה הם היחסים הדו-צדדיים שבין ברזיל לבין הרפובליקה הפדרלית של ניגריה. שתי המדינות חברות ב-G77 ובאומות המאוחדות. במהלך סחר העבדים האטלנטי העבירה פורטוגל עבדים אפריקאים רבים מניגריה לברזיל, בעיקר למדינה הברזילאית באהיה. במאה ה-19 נסעו אפרו-ברזילאים חופשיים למערב אפריקה על מנת להתיישב באזור. הברזילאים בניגריה נודעו כ"אגודס" והקימו רובע משל עצמם בעיר לאגוס. במפקד האוכלוסין שנערך בשנת 1888 על ידי הממשלה הקולוניאלית הבריטית בניגריה נרשמו 3,221 ברזילאים בעיר. באוקטובר 1960 קיבלה ניגריה את עצמאותה מבריטניה. ברזיל הייתה המדינה היחידה בדרום אמריקה שהוזמנה להכרזת העצמאות של ניגריה. מיד לאחר מכן שתי המדינות כוננו יחסים דיפלומטיים. בשנת 1961 פתחה ברזיל שגרירות בלאגוס ובשנת 1966 ניגריה פתחה שגרירות בברזיליה. בתחילה היחסים נותרו ברמה בסיסית והתרכזו בעידוד קשרים תרבותיים בין המדינות ולא בעידוד הסחר. בשנת 1983 הנשיא ז'ואאו פיגיירדו הפך לראש המדינה הברזילאי הראשון שביקר בניגריה. בשנת 2005 נשיא ברזיל לואיז אינסיו דה סילבה ערך ביקור בניגריה וחנך את השגרירות שהועברה לאבוג'ה. באותה שנה, הנשיא אולוסגון אובסנג'ו הפך לראש המדינה הניגרי הראשון שביקר בברזיל. בשנים שלאחר מכן היו ביקורים מדיניים נוספים בשתי המדינות. גם כיום ברזיל וניגריה ממשיכות לשמור על קשרים תרבותיים הדוקים. בדצמבר 2019 שר החוץ הברזילאי ארנסטו אראוג'ו ביקר בניגריה ונפגש עם שר החוץ ג'פרי אוניאמה. במהלך ביקורו טען שר החוץ אראוג'ו כי ישנם שלושה יסודות לעשייה הדיפלומטית בין שתי המדינות: כלכלה (מסחר והשקעות), הגנה וביטחון ושיפור היחסים התרבותיים. יתר על כן, הודגש הפוטנציאל בשיתוף פעולה חקלאי וטכנולוגי. ביקורים בניגריה שר החוץ מאריו גיבסון ברבוזה (1972) שר החוץ רמירו סרייבה גוריירו (1981) הנשיא ז'ואאו פיגיירדו (1983) שר החוץ רוברטו קוסטה דה אברו סודרה (1986) שר החוץ סלסו אמורים (2005) הנשיא לואיז אינסיו דה סילבה (2005, 2006) הנשיאה דילמה רוסף (2013) שר החוץ ארנסטו אראוג'ו (2019) ביקורים בברזיל שר החוץ אוקוי אריקפו (1974) שר החוץ יוסף ננבן גרבה (1977) סגן הנשיא שהו מוסא יארדואה (1979) שר החוץ אייק נווצ'וקוו (1988) הנשיא אולוסגון אובסנג'ו (2005) הנשיא עומארו יאר אדואה (2009) הנשיא גודלאק ג'ונתן (2012) שר החוץ אולוגבנגה אשירו (2013) סגן הנשיא נמדי סמבו (2013) שר החוץ ג'פרי אוניאמה (2018) שתי המדינות חתמו על מספר הסכמים, ובהם הסכם לשיתוף פעולה תרבותי וחינוכי (2000); הסכם מסחר והשקעות (2005); הסכם לשיתוף פעולה טכנולוגי (2005); הסכם לשיתוף פעולה תרבותי (2005); הסכם לשיתוף פעולה בתחום האנרגיה (2009); מזכר הבנות דיפלומטי (2010); הסכם לשיתוף פעולה ביטחוני (2010) ומזכר הבנות ליצירת מנגנון דיאלוג אסטרטגי הדדי (2013). ברזיל מחזיקה בניגריה שגרירות באבוג'ה וקונסוליה בלאגוס. ניגריה מחזיקה בברזיל שגרירות בברזיליה. מדיה וקבצים בנושא יחסי ברזיל–ניגריה בוויקישיתוף How enslaved Nigerians in Brazil helped usher in the end of international slave trade in 1835 Is Nigeria's Brazilian heritage under threat? Brasil-Nigéria (in Portuguese) Nigeria and the BRICs Chanceler destaca papel da Nigéria na aproximação Brasil-África (in Portuguese) Embassy of Brazil in Abuja
שלוחת דיץ'

שלוחת דיץ' או שלוחת דיש (באנגלית: Disch Promontory) היא שלוחה גבוהה, המכוסה קרח, הבולטת מצדה המזרחי של רמת הנסיך אנדרו, ברכס המלכה אליזבת, חלק מרכס המלכה אלכסנדרה שבההרים הטראנס-אנטארקטיים, הממוקם באזור חוף שקלטון, של שטח חסות רוס, שבאנטארקטיקה. אורכה של השלוחה 11 קילומטרים. שמה של השלוחה ניתן לה על ידי הוועדה המייעצת לשמות אנטארקטיים. השלוחה נקראת על שמו של קארל ר. דיץ' (Carl R. Disch), פיזיקאי יונוספרה מהתוכנית האנטארקטית של ארצות הברית, שאבד בתחנת בירד ב-8 במאי 1965. • Gondwana Symposium (6, 1985, Columbus, Ohio), Gondwana Six: Stratigraphy, Sedimentology, and Paleontology, Volume 2, P 57 שלוחת דיץ' באתר הסקר הגאולוגי של ארצות הברית שלוחת דיץ' באתר הגאזט האנטארקטי של ממשלת אוסטרליה שלוחת דיץ' באתר הגאזט האנטארקטי המשווה SCAR של ממשלת אוסטרליה שלוחת דיץ' באתר mindat שלוחת דיץ' באתר marineregions ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי
ברטהולד, דוכס בוואריה

ברטהולד, דוכס בוואריה (900 - 23 בנובמבר 947), משושלת לויטפולדינג, היה דוכס בוואריה בין השנים 938–947. ברטהולד נולד בשנת 900 והיה בנם הצעיר של לואיטפולד, מרקיז בוואריה וקוניגונדה, אחותו של ארכאנגר, דוכס שוואביה. הוא ירש את אחיינו אברהרד כדוכס בוואריה בשנת 938. ידוע כי ברטולד היה רוזן במרקיזות קרינתיה בשנת 926 ואילו אחיו הבכור ארנולף הרע היה דוכס בוואריה. בשנת 927 המלך הגרמני היינריך הצייד הקנה לו זכויות דוכסיות בקרינתיה. כאשר בשנת 938, בנו של ארנולף ויורשו אברהרד ניסו לשמור על מעמדה האוטונומי של הדוכסות הבווארית, הוא הורחק וגורש על ידי המלך אוטו הראשון, שמינה את ברטהולד במקומו. בניגוד לדוכס המנוח החזק ארנולף, לברטהולד לא ניתנה הזכות למנות בישופים או לנהל רכוש מלכותי, אך הוא נשאר נאמן לשושלת האוטונית לאורך כל תקופת שלטונו. הוא אף תכנן להינשא לאחותו של אוטו גרברגה, אלמנתו של הדוכס גילברט מלורן, ומאוחר יותר הדוויג, אחות נוספת, אך תוכניות אלה נפלו. במקום זאת נישא לבילטרוד, אצילה בווארית, בערך בשנת 939. בשנת 943, הוא הביס את המגיארים בקרב ולס (12 באוגוסט) והדף את התקפותיהם לזמן מה, כפי שעשה ארנולף לפניו. עם הצטרפותו של ברטהולד לכס המלוכה התאחדו שוב בוואריה ומרקיזות קרינתיה. אולם, עם מותו בשנת 947, המלך אוטו הראשון לא מסר את הדוכסות לבנו הקטן של ברטהולד היינריך הצעיר, אלא נתן אותה לאחיו שלו היינריך הראשון, שהתחתן עם בתו של ארנולף יודית. בשנת 976 קיבל היינריך הצעיר כפיצוי את דוכסות קרינתיה. הדוכס ברטהולד קבור במנזר נידרלטאך. מדיה וקבצים בנושא ברטהולד, דוכס בוואריה בוויקישיתוף Leyser 1965, p. 7.
יחסי אקוודור–ונצואלה

יחסי אקוודור-ונצואלה הם היחסים הדיפלומטיים בין אקוודור לבין ונצואלה. היחסים בין התרבויות החלו עוד כשהיו תחת השלטון הקולוניאלי של האימפריה הספרדית. לפני עצמאותן, היו שתי המדינות מאוחדות תחת מלכות המשנה של גרנדה החדשה ורפובליקת קולומביה הגדולה. בשנת 1830, לאחר פירוק רפובליקת קולומביה הגדולה והקמתן של ונצואלה ואקוודור, החלו המאמצים לכינון היחסים הדיפלומטיים בין שתי המדינות. ב-4 באוגוסט 1852 שלחה ונצואלה משלחת דיפלומטית לקיטו ומינתה את חוסה חוליאן פונסה כמנהל הכספים של המשלחת. במהלך המאה ה-20 אקוודור וונצואלה חיזקו את הקשרים בפוליטיקה, בדיפלומטיה ובצבא. אקוודור הצטרפה רשמית לברית הבוליברית (יוזמה אזורית של וונצואלה) ביוני 2009. במרץ 2010 הודיעו ונצואלה ואקוודור על הקמת מספר פרויקטים וחברות משותפות. בנוסף על כך, החלו שיתופי פעולה בתחום האנרגיה. ונצואלה תמכה בהקמת הטלוויזיה של אקוודור בשנת 2007. ביולי 2018, נשיא אקוודור לנין מורנו החליט להתנתק מהברית הבוליברית. היחסים בין אקוודור לוונצואלה החלו להידרדר לאחר שממשלת אקוודור קראה לעצור את נשיא אקוודור לשעבר, רפאל קוראה. קוראה, שהיה בן ברית של בוונצואלה ותמך בסוציאליזם, קיבל תמיכה מנשיא ונצואלה ניקולאס מדורו. משבר זה גרם לאקוודור לנתק את היחסים הדיפלומטיים עם ונצואלה והמדינה לא הכירה יותר במשטרו הסוציאליסטי של מדורו. כאלטרנטיבה, אקוודור החליטה להכיר ולתמוך בחואן גואידו כנשיא זמני של ונצואלה. מדיה וקבצים בנושא יחסי אקוודור–ונצואלה בוויקישיתוף "Ecuador to Officially Join the ALBA Agreement". Ministry of Foreign Affairs of Cuba. 3 ביוני 2009. אורכב מ-המקור ב-20 ביוני 2009. נבדק ב-2009-06-21. {{cite news}}: (עזרה) Venezuelanalysis.com, 27 March 2010, Venezuela and Ecuador Create Joint Mining, Fishing, Cacao, Auto Lubricant Companies "Lenin Moreno ordenó a la UNASUR desalojar edificio en Ecuador". La Prensa (בספרדית). נבדק ב-2018-07-07. "Análisis: Caso Correa abre brecha en relaciones de Ecuador con Venezuela - LaPatilla.com". La Patilla (בEuropean Spanish). 2018-07-08. נבדק ב-2018-07-09. "Ecuador breaks diplomatic relations with Venezuela". 22 באוקטובר 2018. {{cite web}}: (עזרה) "EcuadorTimes.net | Breaking News, Ecuador News, World, Sports, Entertainment » Ecuador asks for more pressure against Maduro".
פרארי SP38

פרארי SP38 (באיטלקית: Ferrari SP38) היא מכונית ספורט במרכב קופה בעלת שני מקומות ישיבה, שיוצרה על ידי פרארי בשנת 2018. היא נחשפה ב-23 במאי 2018 והוצגה בתערוכת היוקרה קונקורסו דה אלגנזה באגם קומו שבאיטליה ב-26 במאי 2018. היא נבנתה עקב בקשה מיוחדת של לקוח. היא מבוססת על פרארי 488. היא מעוצבת על פי בקשת הלקוח ומשלבת אלמנטים מפרארי 458 איטליה, פרארי F40 ופרארי 308. גם תא הנוסעים מעוצב כבקשת הלקוח, וכולל שילוב אלמנטים של כמה מכוניות של פרארי קודמות. היא כוללת מנוע בנזין V8 צילינדרים בנפח 3.9 ליטר טווין טורבו המספק 670 כ"ס ב-8,000 סל"ד ומומנט מרבי של 77.5 קג"מ. תיבת הילוכים כפולת מצמדים בעלת שבעה הילוכים. היא מאיצה מ-0 ל-100 קמ"ש בתוך 3.0 שניות ומגיעה למהירות מרבית של 330 קמ"ש. צריכת הדלק המשולבת עומדת על 11.4 ליטר לכל 100 ק"מ. מבט קדמי מבט אחורי מבט לצד מדיה וקבצים בנושא פרארי SP38 בוויקישיתוף cartube, אחת ויחידה: פרארי SP38 - cartube, באתר www.cartube.co.il Ferrari SP38 Looks Stunning In Close-Up Videos, Motor1.com (באנגלית) Ferrari SP38 Is A One-Off Built With F40 Inspiration, Motor1.com (באנגלית)
אריח (מתמטיקה)

בתיאוריה המתמטית של ריצוף המישור, אריח (או פרוטוטיל - prototile) הוא אחת מהצורות המהוות את אריחי היסוד ב"רצפה". ריצוף של מישור או של כל חלל אחר הוא כיסוי של החלל על ידי צורות סגורות, הנקראות אריחים, שיש להן פנים ייחודיים. חלק מהאריחים עשויים להיות תואמי חפיפה לאחד או יותר מהאריחים האחרים. אם S הוא מכלול האריחים ברצפה, קבוצת R של צורות נקראת קבוצת אריחים (פרוטוטילים) אם אין שתי צורות ב-R תואמות זו לזו, וכל אריח ב-S תואם את אחת הצורות ב- R אפשר לבחור קבוצות רבות של פרוטוטילים לריצוף: תרגום (העתקה) או סיבוב כל אחד מהאריחים מייצר מערך אריחים תקף אחר. עם זאת, לכל מערך אריחים יש את אותה עוצמה (cardinality), כך שמספר האריחים מוגדר היטב. אומרים שרצפה היא מונוהדרלית אם יש לה בדיוק אריח אחד. קבוצה של אריחים אמורה להיות אפריודית אם כל ריצוף עם אריחים אלה הוא רצפה אפריודית (שאינה מחזורית במרחב). לא ידוע אם קיימת צורה דו-ממדית אחת (שאלה זו מכונה "בעיית איינשטיין") היוצרת אריח של רצפה אפריודית, אך לא של כל רצפה אפריודית. כלומר, קיומה של קבוצה מונוהדרלית אפריודית הוא שאלה פתוחה בגאומטריה. אריח סוקולאר-טיילור יוצר אריח אפריודי דו-ממדי, אך מוגדר על ידי תנאי התאמה קומבינטוריים ולא רק על פי צורתו בלבד. בממדים גבוהים יותר הבעיה נפתרת: אריח דנזר-שמיט-קונוויי הוא אריח של אריח מונוהדרלי אפיריודי של המרחב האוקלידי התלת-ממדי, ואינו יכול לרצף חלל באופן מחזורי. מדיה וקבצים בנושא אריח בוויקישיתוף Cederberg, Judith N. (2001), A Course in Modern Geometries, Undergraduate Texts in Mathematics (2nd ed.), Springer-Verlag, p. 174, ISBN 978-0-387-98972-3. Kaplan, Craig S. (2009), Introductory Tiling Theory for Computer Graphics, Synthesis Lectures on Computer Graphics and Animation, Morgan & Claypool Publishers, p. 7, ISBN 978-1-60845-017-6. Socolar, Joshua E. S.; Taylor, Joan M. (2012), "Forcing nonperiodicity with a single tile", The Mathematical Intelligencer, 34 (1): 18–28, arXiv:1009.1419, doi:10.1007/s00283-011-9255-y, MR 2902144.   ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.